ประจำเดือนมาล่าสุดปลายเดือนม.ค.ค่ะ วันแรกที่หมดก็มีอะไรกับแฟนแล้วไม่ป้องกัน เดือนก.พ.ประจำเดือนยังไม่มาเลยจะท้องมั้ยคะ และช่วงนี้นอนดึกบ่อยค่ะ เลยไม่แน่ใจว่าเพราะเครียดรึเปล่า
สวัสดีค่ะ หากวันที่มีเพศสัมพันธ์นั้น ยังไม่เกิน 7 วัน นับจากวันแรกที่มีประจำเดือนมา ก็จะถือว่ามีเพศสัมพันธ์ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% แต่หากเลย 7 วันไปแล้ว ก็จะมีโอกาสตั้งครรภ์ได้ดังนั้น หากประจำเดือนยังไม่มา แนะนำควรลองตรวจหาการตั้งครรภ์ดูก่อน หากตรวจไม่พบ จึงจะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้น ทั้งนี้ หากที่ผ่านมามีความเครียดและนอนดึก ก็จะเป็นสาเหตุที่ทำให้ประจำเดือนมาช้าได้ค่ะ ส่วนอาการปวดท้องน้อย อาจเป็นอาการก่อนการมีประจำเดือนมาก็ได้ หรือเกิดจากการมีความเครียดก็ได้ ดังนั้น หากตรวจไม่พบการตั้งครรภ์ ก็ควรรอประจำเดือนต่อไปก่อน ประจำเดือนก็น่าจะมาในที่สุดค่ะ